
При обработката на османските документи, съхранявани във фондо- 
вете на НБКМ, в последните години ни попаднаха различни материали, 
свързани с миналото на Родопите. Част от тях, макар и безразборно раз- 
месени с други документи, се оказаха свързани помежду си. Те се отнасят 
до подготовката за провеждането на султански лов през лятото на 1715 
година в Доспат от султан Ахмеп Ш, син на прочутия Мехмед ГУ Авджи. 

Ловуването е едно от главните забавления на османските султани, 
придобили ритуални форми. Обикновено то се осъществявало в районите 
около лятната султанска резиденция Одрин, т.е. югоизточно и югозапад- 
но от града в гъсто наситените с гори склонове на Странджа и Източните 
Родопи. с 

В османските хроники, пък и в съвременните истории на Османска- 
та империя задължително се отделя внимание и на тези пищни, скъпи 
забавления.! 

Най-ранният документ относно лова през 1715 година е ферман от 5 
януари 1715 година на султан Ахмед Ш.2 В него се казва: „ С благословия- 
та на всевишния господ съм решил лично да пътувам от Одрин за яйлъци- 
те Доспат“ 3 Пътуващият султан ще е придружен с цяла свита негови при- 
дворни, харема му и войска за охрана. За да се придобие отчасти представа 
за свитата на едно султанско пътуване и неговите последици от икономи- 
чески и материален характер, можем да цитираме един документ от 19 
април 1688 година, в който са изброени колите, необходими за пътуване- 
то на най-близките султански хора. За самия султан - една покрита кола 
тип „ кочи“ , една кола за харема му от същия тип, 4 такива коли за държа- 
вните мъже, за майката на султана - валиде султанката една кола „ кочи“ и 
една тип „араба“, по една кола за кафеджията на майката, за кадъната 
Умгюлсун, която навярно е любимката на султана, за първата, втората, 
третата и четвъртата кадъна, за кетхуда - и кадъна, за хазинедаря (ков- 

чежника), за килерджията (иконома), за главния евнух на харема, за главния 


перач, две коли за работници, три коли за главния евнух и кафеджиите около 
него, пет коли „ къйъкли“ , т.е. изящно украсени, за самия султан, две за сул- 
танската майка и една за главния евнух, девет обикновени коли за различни 
нужди, или общо от трите вида коли - 41 броя, за които са предвидени 94 
коня. За цялата свита, включая и войската, са закупени 570 коня. 

Подобна голяма свита налага предварителни приготовления на про- 
визий за хората и конете. За целта е трябвало да бъдат подготвени мензи- 
лите по предпочетения в 1715 година северен път - гъсто населен с мю- 
сюлмани - през Харманли, Хасково, Пловдив и оттам по пътя за Пещера 
и Батак до Доспат. Съгласно нашия документ първият мензил след Од- 
рин е Кемал чаири (дн. в Турция); след това мензилът Джисри Мустафа 
паша (дн. Свиленград), Харманлу, Урудере Семисче (дн. Клокотница), Ка- 
ялу (Папазлу, дн. Поповица) и Пловдив. Нарежда се да се заредят всички 
тези мензили с продоволствие от тези кази, а брашното и ечемикът да се 
закупят от Пловдив. За подготовката на мензилите в срок е определен 
устабашията Мехмед. Подобни устабашии биват назначавани и при други 
пътувания на султани или пък когато трябва да бъдат осигурявани особе- 
но важни пратеничества.” 

Във фермана на няколко пъти 
стриктното спазване на сроковете: » 
заповед, тозчас още да се действува и по 
причини за задържане и успокояване по въпроса“. 

Устабашията по-нататък трябва лично да определи свое доверено лице 
към всеки един от споменатите мензили, за да могат „ определените хра- 
ни час по-скоро да се доставят, складират ида бъдат готови на мястото си. 
Да се заляга с увеличено старание и усърдие по това. Да няма отлагане от 
немарливост и гледане през пръсти“. 

За това как е бил подготвен един от тези мензили можем да научим 
от хюджет на кадията на Джесри Мустафа паша (Свиленград) от 8 януари 
1715 година. В него се обяснява, че в съда са се явили жители на Свилен- 
град, спадащ към Одрин, както и на селата ОТ същата каза: от с. Хабибче 
(дн. гр. Любимец) - Мустафа ходжа, син на Абдул Салям и Хасан челеби, 

син на Абдул Кадри; от с. Ихлаханлъ (дн. Момково, Хасковско) - Али, син 
на Месли и Муси, син на Ахмед; от с. Кура Огланлъ (неустановено) - Ди- · 
митре, син на Коста и Михал, син на Яни; от с. Куюнли (дн. с. Овчарово, 
“Харманлийско) - Димо терзи, син на Коста и Яни, син на Димитре; от с. 
Хисанлъ (Хисарлък, дн. Рогозиново, Харманлийско) - Ибрахим бей, син 
на Мехмед и Осман, син на Абделлетиф; от с. Сюлейманче (дн. с. БЪлга- 
рин, Харманлийско) - Нурилах, син на Мехмед и Мехмед, син на Бусли; от 
с. Хас обасъ (дн. с. Шишманово, Харманлийско) - Халил чорбаджи, син на 
Мехмед и Сюлейман, син на Осман и др. Те заявяват, че: „ През настояща- 
та щастлива година е решено и постановено височайше да се потегли за 
пасищата Доспат. Отговорника за мензила Дресре Мустафа паша, причи- 
ната за документа, чиновника за събирането на мубаята в Одрин, хазар- 


изрично се напомня за абсолютно 
Когато пристигне тази моя свещена 
никакъв начин да няма ПОВОДИ И 

лък уста Мехмед ага [трябва] да събере и получи слама от населението на 
споменатата каза за мензила. Отредено е явилите се в съда да предадат и 
превозят на определеното място 1500 кантара слама, които предварител- 
но да се платят. За всеки кантар пренесена слама да се заплатят по 10 
акчета плата за пренасянето, които също да бъдат получени от спомена- 
тия Мехмед ага“. Както еи станало. 

Един подобен ферман и излишните указания в него повличат след 
себе си куп документация и преписка, съставяне на списъци и дефтери. В 
архива на Ориенталския отдел на НБКМ се намериха и други документи, 
потвърждаващи, че султанското пътуване през 1715 година действително 
се е състояло. Те разкриват и нови детайли от организацията на пътуване- 
то. Става въпрос за една молба до великия везир от двама батачани - Руси 
и Аврам, от 1 юли 1715 година. Те съобщават, че като дърводелци от Ба- 
так са доставили 1816 броя дъски във връзка с подготовката на пребива- 
ването на султанската свита. Искането им е да им бъде заплатено.? Тряб- 
ва да се обърне внимание, че такова голямо количество дъски още по 
онова време позволява да се мисли, че бичкиджийските работилници в 
Батак, който също е мензил?, са съществували още през 1715 година. 

В молба от същата година. отправена от 18 души, се обяснява, че са 
построили „ода-и хумаюн“ , императорски помещения, в които вероятно 
ще бъдат настанени султанът и неговата свита на мястото на ловуването.” 

Най-сетне в отделен документ от нашата сбирка се нарежда да бъде 
поправена банята в гр. Неврокоп (Гоце Делчев), защото в града ще отсед- 
не султанският харем. В резултат на това с молба от 31 юли 1715 година 
баняджиите от Сироз Стоян и Мирко си искат парите за извършения ре- 
монт на банята в хана в Неврокоп." 

. Все във връзка с въпросния лов е един силно повреден документ - 
заповед от 22 юни 1715 година. На юруците, живеещи в околните на лова 
места, се забранява да доближават султанските шатри и да не пасат гове- 
дата си в охраняваните места, т.е. местата, които са на един час път разс- 
тояние от местата, през които ще мине придружаващата султана войска. 
Преди време по въпроса е била издадена заповед и сега, в момента на 
потеглянето на султана от Одринското поле, отново се напомня и нареж- 
да в близост до приближаващия се султан да е чисто. Назначеният за цел- 
та ага да провери местата, където ще се отсяда. 

От документите не може да се съди категорично дали султанът и 
неговата свита са се върнали през Беломорска Тракия, т.е. по южния път 
и колко е траело това пътуване. Възниква и въпросът защо споменатите 
по-горе мензили се намират само в равнинната част на пътя, а след Пло- 
вдив в равнината не е споменат нито един мензил. Вероятно в дадения 
случай пътуващите са носели хранителните припаси със себе си. 

Цитираните документи обаче позволяват не само да се възстановят 
много детайли на един султански лов, организиран по подобие на десетки 
други. Те хвърлят нова светлина върху миналото на района, върху етниче- 
ската и поселищната му история, върху функционирането на османската 

управленческа система тук и ежедневието на местното население. 

